b'\n_START_ARTICLE_\nBoksok.no\n_START_PARAGRAPH_\nBoksok.no er s\xc3\xb8keside for tilrettelagt litteratur i Norge. Sida er laga av Leser s\xc3\xb8ker bok._NEWLINE_Sida inneholder over 650 b\xc3\xb8ker i flere kategorier. Her finnes blant annet 100-lista, som er de 100 mest tilgjengelige b\xc3\xb8kene fra hele det norske bokmarkedet. 100-lista oppdateres to ganger hvert \xc3\xa5r og inneholder de nyeste titlene p\xc3\xa5 norsk._NEWLINE_I tillegg til \xc3\xa5 v\xc3\xa6re en side der personer med ulike lesevansker lett kan finne en bok som passer, brukes ogs\xc3\xa5 boks\xc3\xb8k som s\xc3\xb8keverkt\xc3\xb8y for bibliotekarer og l\xc3\xa6rere.\n_START_SECTION_\nInnhold\n_START_PARAGRAPH_\nBoks\xc3\xb8k har kategorisert b\xc3\xb8kene i seks ulike tilretteleggingsformer. Hver kategori har sin fargekode som ogs\xc3\xa5 brukes som hyllemerker i 250 bibliotek rundt om i landet. De seks kategoriene er delt inn etter tilretteleggingsform og behov:\n_START_SECTION_\nLitt \xc3\xa5 lese\n_START_PARAGRAPH_\nB\xc3\xb8ker som kategoriseres som Litt \xc3\xa5 lese er lettleste b\xc3\xb8ker som har litt enklere tekst enn hva en vanlig bok har. Det kan v\xc3\xa6re kortere setninger, f\xc3\xa5 lange ord med konsonantopphopninger og f\xc3\xa5 fremmedord. Det grafiske oppsettet er ogs\xc3\xa5 luftigere. St\xc3\xb8rre linjeavstand, l\xc3\xb8s h\xc3\xb8yremarg og aktiv linjedeling er med p\xc3\xa5 \xc3\xa5 gj\xc3\xb8re boka lettere \xc3\xa5 lese. Disse b\xc3\xb8kene henvender seg til dyslektikere, leseuvante, nye i Norge og andre som kunne tenke seg en rask og lettlest bok.\n_START_SECTION_\nEnkelt innhold\n_START_PARAGRAPH_\nEnkelt innhold-b\xc3\xb8kene har enkel tekst og enkelt innhold. I tillegg til at teksten er lett \xc3\xa5 lese er ogs\xc3\xa5 temaet i boka enkelt \xc3\xa5 forst\xc3\xa5. Mange av b\xc3\xb8kene i denne kategorien er rikt illustrert med tydelige illustrasjoner eller fotografier. Disse b\xc3\xb8kene henvender seg til mennesker med utviklingshemming, personer med demens eller andre som ikke kan lese mellom linjene.\n_START_SECTION_\nStorskrift\n_START_PARAGRAPH_\nStorskrift-b\xc3\xb8kene har en stor font/skriftsnitt. B\xc3\xb8kene er ellers ikke tilrettelagt. B\xc3\xb8kene henvender seg til synshemmede.\n_START_SECTION_\nPunktskrift og f\xc3\xb8lebilder\n_START_PARAGRAPH_\nPunktskrift er et skriftspr\xc3\xa5k for blinde og sterkt synshemmede. Sammen med f\xc3\xb8lebilder kan b\xc3\xb8kene vekke nysgjerrighet og gi gode leseropplevelser. B\xc3\xb8kene henvender seg til synshemmede, personer med sammensatte funksjonshemminger og andre som liker \xc3\xa5 se verden gjennom fingrene. B\xc3\xb8kene har ogs\xc3\xa5 vanlig tekst. Dette gj\xc3\xb8r det mulig \xc3\xa5 lese b\xc3\xb8kene sammen.\n_START_SECTION_\nTegnspr\xc3\xa5k og tegn til tale\n_START_PARAGRAPH_\nTegnspr\xc3\xa5k er et visuelt spr\xc3\xa5k. Det har sin egen grammatikk og syntaks. Tegnspr\xc3\xa5k blir brukt av d\xc3\xb8ve og personer med sterk h\xc3\xb8rselshemming. Tegnspr\xc3\xa5k og NMT (Norsk med tegnst\xc3\xb8tte) er norske tegn. B\xc3\xb8kene inneholder illustrasjoner av tegn i tillegg til vanlig tekst. Tegnspr\xc3\xa5k-b\xc3\xb8ker er b\xc3\xb8ker p\xc3\xa5 DVD eller CD-ROM. B\xc3\xb8kene henvender seg til personer med h\xc3\xb8rselshemming.\n_START_SECTION_\nBliss og piktogram\n_START_PARAGRAPH_\nIkke alle forst\xc3\xa5r vanlige bokstaver. Bliss og piktogram er to ulike spr\xc3\xa5k som skriver ord og ikke bokstaver. Mange med ulike funksjonshemminger syns symbolspr\xc3\xa5k er lettere \xc3\xa5 forst\xc3\xa5 enn vanlige bokstaver. B\xc3\xb8kene henvender seg til funksjonshemmede som forst\xc3\xa5r symbolspr\xc3\xa5k. B\xc3\xb8kene har ogs\xc3\xa5 vanlig tekst. Dette gj\xc3\xb8r det mulig \xc3\xa5 lese b\xc3\xb8kene sammen'